། །བཅུད་མཆོག་སེང་
གེའི་འོ་མ་འདྲ། །སྟོད་མཆོག་གསེར་བུམ་ལྟ་བུ་ཡི། །ལས་ཀྱི་རྡོ་རྗེ་ཁྱོད་ལ་བྱིན།།
362

དགེ་པཎ་ཚེ་དབང་མཆོག་གྲུབ་བཀའ་འབུམ།
ཞེས་པ་ལ་སོགས་བཀའ་མདོ་རྒྱུད་ལུང་མན་ངག ལྟ་བ་དང་གྲུབ་མཐའ་ཐམས་ཅད་
ཀྱི་སྙིང་པོ་དང་ཡང་སྙིང་རྫོགས་པ་ཆེན་པོ་ཁོ་ནར་དགོངས་ནས་ཚིག་གི་སྒོ་ནས་
ཀྱང་དམར་ཁྲིད་རྗེན་པར་གཏན་ལ་ཕབ་པའི་རྫོགས་ཆེན་གྱི་ཆོས་སྐད་གྲུབ་མཐའ་
གཞན་དང་མ་འདྲེས་པར་ཡོད་ཅིང་གོང་དུ་བྲི་བ་པོས་ཁྲེགས་ཆོད་ཐོད་རྒལ་གྱི་
གནས་ལུགས་ཅི་འདྲ་སྙམ་པ་ནི་གྲུབ་ཆེན་ལ་གསང་བའི་བདག་པོས་གདམས་པའི་
ཆོས་སྐོར་འདི་ཉིད་ལ་རྟོག་དཔྱོད་ཞིབ་ཏུ་གྱིས་དང་རྟོགས་པར་ཡོད་དོ། །རྫོགས་
པ་ཆེན་པོའི་ལྟ་སྒོམ་སྤྱོད་འབྲས་ཚང་ལ་མ་ནོར་བར་བླ་མའི་མན་ངག་གིས་ངོ་སྤྲོད་
པའི་ཚུལ་དེ་ལྟ་བུ་རྗེ་ཙོང་ཁ་པ་ལ་རྗེས་སུ་གདམས་པའི་ཆོས་སུ་གྲུབ་པའི་ཕྱིར་རྗེ་
རིན་པོ་ཆེ་ནི་གྲུབ་ཆེན་ལས་ཀྱི་རྡོ་རྗེའི་ཐུགས་སྲས་སུ་ཚད་མས་གྲུབ་པ་དང༌།
དེ་ ཉིད་རྒྱལ་བསྟན་རིས་མེད་ ཀྱི་བཤེས་གཉེན་ཆེན་པོར་བཞུགས་པས་བོད་ཀྱི་
མཁས་པ་གཞན་ལྟར་སུ་ལའང་ཟུར་ཟ་བར་མི་མཛད་ཅིང་གངས་ཅན་ལྗོངས་སུ་
གྲགས་པའི་རྒྱལ་བསྟན་ཐམས་ཅད་ཉམས་བཞེས་ཁོ་ནར་སྙིང་པོར་དྲིལ་ཏེ་ཕྱག་ལེན་
དུ་བཏབ་པ་ཞིག་ཡིན་ཏེ། རྗེ་ཉིད་ཀྱི་གསུང་གིས། བསྟན་པ་ཐམས་ཅད་འགལ་
མེད་རྟོགས་པ་དང༌། །གསུང་རབ་མ་ལུས་གདམས་པར་འཆར་བ་དང་། །རྒྱལ་
བའི་དགོངས་པའི་མཐར་ཐུག་རྟོགས་པ་དང་། །ཉེས་སྤྱོད་ཆེན་པོའི་གཡང་ས་ལས་
ཀྱང་སྲུང༌། །ཞེས་པ་འདི་ཁོ་ན་ཉམས་སུ་བཞེས་པའི་ཕྱིར་རོ། །དོན་འདི་ལ་རྗེས་
འཇུག་ཏུ་ཁས་འཆེ་བ་རྣམས་ཀྱིས་ཅུང་ཟད་རྟོག་དཔྱོད་དགོས་པ་འདྲ་ཞིག་འདུག་
སྟེ་བསྟན་པའི་གནད་གསང་ཐམས་ཅད་ལ་སྐྱོན་གྱི་གནས་ཚོལ་བའི་རྣམ་རིག་ཁོ་
ནར་སྒྲིམས་ཤིག ཅེས་མ་གསུངས་པའི་ཕྱིར་རོ། །དེ་བཞིན་དུ་རྫོགས་ཆེན་དང་
ཕྱག་ ཆེན་ ལ་ ཉམས་ བཞེས་ སྙིང་པོར་མཛད་པའི་ཚུལ་ཡང་ རྗེའི་སྒྲུབ་བརྒྱུད་ཀྱི་
བསྟན་པའི་བདག་པོ་གུང་རུ་རྒྱལ་མཚན་བཟང་པོ་དང་རྟོགས་ལྡན་འཇམ་དཔལ་
363

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཡང་ རྒྱལ་ བ་ དགེ་ འདུན་ རྒྱ་ མཚོས་ཉང་ གཏེར་དྲག་དམར་དང་བྱང་གཏེར་དྲག་
རྒྱ་མཚོ་དག་གིས་གསུངས་ཤིང༌། ལྕང་སྐྱ་ཐམས་ཅད་མཁྱེན་པ་རོལ་པའི་རྡོ་རྗེས།
རྗེ་རིན་པོ་ཆེའི་རྣམ་ཐར་ཞལ་གསུང་མར་རྫོགས་ཆེན་ཉམས་བཞེས་མཛད་ཚུལ་
རྒྱས་པར་ཡོད་པས་ཕྱིས་ཀྱི་གང་ཟག་རྣམས་ཆོས་སྤོང་ལས་བཟློག་ཕྱིར་ཁོང་གིས་
ནན་གྱིས་བཙལ་ཡང་རྙེད་མ་ཐུབ་ཅེས་གསུངས་པ་ཚད་མའི་ངག་ལས་ཐོས་ཤིང་
ཕྱོགས་ལྷུང་ཅན་འདྲས་སྔ་མོ་ཞིག་ནས་མི་མངོན་པར་བྱས་པ་གོར་མ་ཆག གཞན་
མཐིང་ལ་ཐུགས་དམ་མཛད་ཅིང༌། བསོད་ནམས་རྒྱ་མཚོས་བླ་མ་གསང་འདུས་
ཀྱི་ཚེས་བཅུ་སོགས་ཐུགས་དམ་དང༌། ཡོན་ཏན་རྒྱ་མཚོས་ཀྱང་གཤེད་སྐོར་ལ་
བརྩོན་པ་ཆེར་མཛད་པ་སོ་སོའི་རྣམ་ཐར་གྱིས་ཤེས་ལ། ཀུན་མཁྱེན་ལྔ་པ་ཆེན་
པོས་གོང་དུ་བརྗོད་པའི་ སྔ་ འགྱུར་གྱི་ཡོངས་འཛིན་དེ་དག་ལས་རྙིང་མ་བཀའ་
གཏེར་བོད་དུ་རྒྱུན་བཞུགས་སོ་ཅོག་གསན་ཅིང་ཉམས་སུ་བཞེས་པའི་ཚུལ་རྣམ་
ཐར་པུ་སྟི་གསུམ་དང་གསན་ཡིག་གངྒཱའི་ཆུ་རྒྱུན་གླེགས་བམ་གཉིས་པ་གསུམ་པ་
བཞི་པ་རྣམས་སུ་ལྟོས་དང་གསལ་ལོ། །ཁྱད་པར་ཆོས་ཉིད་བར་དོ་ལ་རྫོགས་ཆེན་
ལྷུན་གྲུབ་ཀྱི་ལམ་མ་གཏོགས་གདམས་པ་གཞན་གྱིས་གོ་ཆོད་པ་ཞིག་དཀའ་བར་
འདུག་ཅེས་ཆེད་དུ་བརྗོད་ཅིང་ཉམས་བཞེས་ཀྱི་མཐིལ་དུ་མཛད་ནས་འཇམ་དཔལ་
རྫོགས་ཆེན་དང་ཐུགས་རྗེ་ཆེན་པོ་འཁོར་བ་དབྱིངས་སྒྲོལ་གྱི་ཁྲིད་ཡིག་རྒྱས་པར་
མཛད་པ་སོགས་དང༌། ཐམས་ཅད་མཁྱེན་པ་ཉིད་ཀྱི་གསུང་ལས། འཁོར་མེད་
དྲིན་ལས་ཁྲེགས་ཆོད་ཐོད་རྒལ་གྱི། །ཟབ་མོའི་ལམ་བཟང་མངོན་སུམ་བསྟན་པའི་
མཐུས། །སངས་རྒྱས་གཞན་ནས་མི་འཚོལ་རང་རིག་ཏུ། །འཕྲོད་པས་དད་པ་
དབྱར་མཚོ་ལྟ་བུར་འཕེལ། །ཞེས་པ་དང༌། སངས་རྒྱས་གཞན་ནས་རེ་བའི་
མཁས་རློམ་གྱིས། །སྟོང་བཤད་ཤར་འདྲེར་ནུབ་ཏུ་གླུད་གཏོང་ཚུལ། །མཐོང་ཚེ་
364

དགེ་པཎ་ཚེ་དབང་མཆོག་གྲུབ་བཀའ་འབུམ།
ཟག་བཅས་ཕུང་པོ་འོད་སྐུ་རུ། །གྲོལ་འདི་གསང་ཆེན་རྙིང་མའི་ཁྱད་པར་ཆོས།
ཞེས་གསུངས་པ་བཞིན་ནོ། །དེ་བཞིན་དུ་པཎ་ཆེན་ཐམས་ཅད་མཁྱེན་པ་བློ་བཟང་
ཆོས་རྒྱན་གྱིས། །གཡུང་སྟོན་རྡོ་རྗེ་དཔལ་ཞེས་རྙིང་མའི་སྔགས་འཆང་ཆེན་པོ་དེ་
ཉིད་ཀྱི་སྐྱེ་བར་ཞལ་གྱིས་བཞེས་པ་སྐྱེས་རབས་གསོལ་འདེབས་སུ་གསལ་བ་ལྟར་
དང་། དེས་མཛད་པའི་ཕྱག་ཆེན་ལས། རྫོགས་ཆེན་ཕྱག་ཆེན་དབུ་མ་དང་།
ལམ་འབྲས་གཅོད་ཡུལ་ཞི་བྱེད་སོགས། །སོ་སོའི་མིང་འདོགས་མང་ན་ཡང་། །
ཉམས་ལེན་ཅན་གྱི་རྣལ་འབྱོར་པས། །དཔྱད་ན་དགོངས་པ་གཅིག་ཏུ་འབབ། །ཅེས་
།
གསུངས་པ་དང་། ལྕང་སྐྱའི་སྐྱེ་བ་གོང་མར་བཞེད་པ་ཕ་བོང་ཁ་པ་དཔལ་འབྱོར་
ལྷུན་གྲུབ་ཀྱིས་ཕྱག་ཆེན་རྫོགས་ཆེན་དབུ་མ་གསུམ་གཅིག་ཏུ་ངོ་སྤྲོད་པ་སྙན་བརྒྱུད་
ལྟ་བ་སྤྱི་ཁྱབ་ཅེས་པའི་ཁྲིད་ཡིག་མཛད་པ་ད་ལྟ་གྲྭ་ས་ཆེན་པོ་རྣམས་སུ་དགེ་བཤེས་
ཆོས་མཐུན་གཟུར་གནས་རྣམས་འཆད་ཉན་མཛད་བཞིན་པ་ཡིན་ལ། དེའི་ཕྱིར་
སྨྲ་བ་ངན་པའི་ཡིག་དུམ་འདིས་རང་ལུགས་ཀྱི་བརྒྱུད་ཕུགས་རྣམས་དགྲ་ཡི་དྭངས་
མར་བཟུང་ནས་སྨ་ཕབ་པ་ཡིན་ཏེ། ཁྱོད་ཀྱིས་ཆོས་ལོག་ཏུ་ཡང་ཡང་སྨྲས་པའི་
རྫོགས་ཆེན་ལ་ལྷོ་བྲག་གྲུབ་ཆེན་དང་རྒྱལ་བ་ཡབ་སྲས་སོགས་ཐུགས་དམ་གྱི་སྙིང་
པོར་མཛད་པས་སོ། །དེས་ན་རྗེ་ས་པཎ་གྱིས། མགོ་བོ་བཅད་ནས་རྔ་མའི་རྒྱན།།
སྨྱོན་པ་མིན་པ་སུ་ཞིག་བྱེད། །ཅེས་པའི་ཐོག་ཏུ་བབས་པར་ཤེས་སོ། །འཕྲོ་འདིར།
དམ་ཆོས་དགའ་བའི་རོ་མྱོང་བའི་ན་དགའ་ལྡན་པ་དང་། ཐོག་མཐའ་བར་གསུམ་
དུ་དགེ་བར་སྤྱོད་པའི་ན་དགེ་ལྡན་པ་ཟེར་བ་རེད། སོགས་ཀྱི་དོན་དང་མི་འབྲེལ་
བའི་བརྗོད་བྱ་མང་ཙམ་དང་། རང་བཞིན་རི་ལ་བསྐོར་བ་བྱེད་པའི་ཕན་ཡོན་ཡོད་
པའི་ མདོ་ རྒྱུད་ ཁུངས་ མ་ མཐོང་ པས་རྣམ་བཤད་ བྱེད་ པ་ ཉེས་ དམིགས་ ཆེ་ བའི་
བདག་གིས་ཟེར་ཚོད་མེད། ཅེས་སོ། །རང་བཞིན་གྱི་རི་ཡིན་ཚད་ལ་སྐོར་བ་བྱས་
365

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པས་ཕན་ཡོན་ཐོབ་པར་སུས་མ་བཤད། གནས་ཆེན་རྣམས་ལ་སྐོར་བ་དང་མཆོད་
པ་སོགས་བྱས་ན་བསོད་ནམས་བཤད་ཚོད་བཞིན་ལོས་ཀྱང་ཐོབ་སྟེ་མདོ་གླང་རི་
ལུང་བསྟན་དང༌། བལ་ཡུལ་རང་བྱུང་མཆོད་རྟེན་གྱི་སྔོན་རབས་དང༌། བདེ་
མཆོག་སོགས་རྒྱུད་སྡེ་རྣམས་སུ་སངས་རྒྱས་དང་བྱང་ཆུབ་སེམས་དཔའ་རྣམས་དང་
དཔའ་བོ་མཁའ་འགྲོའི་ཚོགས་ཀྱི་བཞུགས་གནས་དང་ཕོ་བྲང་དུ་གསུངས་པ་ཁོ་
ནས་ཆོག་ཅིང་སྐོར་བའི་ཕན་ཡོན་སོགས་དངོས་བསྟན་དུ་མ་གསུངས་ཀྱང་དཀོན་
མཆོག་གི་རྟེན་བཞུགས་པའི་གཙུག་ལག་ཁང་ལ་བསྐོར་བས། ཕན་ཡོན་རྒྱ་ཆེར་
འབྱུང་བ་ཡིན་ན་དངོས་སུ་བཞུགས་པའི་གནས་ལས་ཕན་ཡོན་ཅི་ཡི་ཕྱིར་མི་འབྱུང་
སྟེ༑ རིགས་པས་ཀྱང་འགྲུབ་སླ་བར་མ་ཟད་མཆོག་གཟིགས་རྣམས་ཀྱིས་གནས་
ཡིག་དང་ཕན་ཡོན་མཛད་འདུག་པ་ལ་བྱིས་པའི་སྐྱེ་བོས་བརྒལ་བར་མི་བྱའོ། །
ཡང༌། ལྷག་བསམ་བསྐུལ་བ་ལས། ཡོན་ཏན་འདོད་པ་ནགས་ན་གནས་པ་
ཡིས། །ཕ་རོལ་དག་གིས་སྐྱོན་ལ་བརྟགས་མི་བྱ། །བདག་ནི་ཁྱད་པར་འཕགས་
ཤིང་བདག་མཆོག་ཅེས། །དེ་སྙམ་དུ་ནི་སེམས་བསྐྱེད་མི་བྱའོ། །ཞེས་བྲིས་འདུག་
པ་འདི་ལ་དཔྱད་ནས་ཀྱང་རང་ཉིད་ཀྱིས་ཁ་འཛིན་པའི་ཆོས་དང་གྲུབ་མཐའ་འདི་
ཉིད་ཁོ་ན་མཆོག་ཅེས་གཞན་མཁས་གྲུབ་ཀྱིས་སྐྱེས་བུ་ཇི་སྙེད་ཀྱི་ཉམས་བཞེས་རྨ་
མེད་པའི་དམ་པའི་ཆོས་མདོ་སྔགས་ཀྱི་གསང་བ་ཟབ་མོ་ལ་ཆོས་མ་ཡིན་པར་སྨྲ་བ་
མི་རིགས་ཤིང་ཚུལ་དེ་དག་གིས་རང་ཉིད་ཀྱིས་ཆོས་སྤོངས་ཤིང་གཞན་དག་དེ་ལ་
སྦྱོར་བའི་ཉེས་པ་ནི་བརྗོད་པའི་མཐས་མི་ཟད་དེ། སྟོང་ཕྲག་བརྒྱ་པ་ལས། མཚམས་
མེད་ལྔས་ནི་ཆོས་སྤང་བར་འགྱུར་བ་འདི་ཡི་གཟུགས་བརྙན་ཙམ་དུའང་མི་སྤྱོད་དོ།།
ཤཱ་རིའི་བུ། ཆོས་སྤོང་བའི་བསམ་པ་འདི་སྐད་དུ། འདི་ལ་ཁྱེད་དང་བདག་ཅག་
གིས་བསླབ་པར་མི་བྱ་སྟེ། འདི་ནི་ཆོས་མ་ཡིན་ནོ། །འདུལ་བ་མ་ཡིན་ནོ། །འདི་
:
366

དགེ་པཎ་ཚེ་དབང་མཆོག་གྲུབ་བཀའ་འབུམ།
ནི་སྟོན་པའི་བསྟན་པ་མ་ཡིན་ནོ། །འདི་ནི་དེ་བཞིན་གཤེགས་པས་གསུངས་པ་མ་
ཡིན་ནོ། །ཞེས་ཟེར་ཞིང་དེ་བདག་ཉིད་ཀྱང་སྤངས་ལ་གཞན་དག་ལ་ཡང་མོས་པ་
མེད་པར་བྱེད་ཅིང་། བདག་གཞན་གྱི་བསམ་པ་ཉམས་པར་བྱེད་པ་བདག་གཞན་
ཆུད་གསན་པར་དགའ་བ། བདག་ཉིད་ཀྱང་ཕྱིར་སྤོང་བར་འདོད་ལ། གཞན་
ཡང་སྤང་དུ་འཇུག་པ་ཆོས་འཇིག་པའི་ལས་བསགས་པ་དེའི་གཟུགས་བརྙན་དུ་
ཡང་འགྱུར་རེ་ཀན། ཞེས་སོགས་མདོ་རྒྱུད་བསྟན་བཅོས་ཐམས་ཅད་ནས་མཐའ་
ཡས་པར་གསུངས་ཀྱང་ཡི་གེས་འཇིགས་པས་བཞག་གོ །འཇུག་འདིར་ཡང་ཡིད་
ལ་མི་འབབ་པ་འགའ་ཞིག་འདུག་ཀྱང་དོན་ཆུང་བས་མ་བྲིས་སོ། །ལར་ཡི་གེ་
འདིའི་མགོ་འཇུག་ཐམས་ཅད་དུ་ཡིག་སྡེབ་མ་དག་ཅིང་རྣམ་དབྱེ་ལོག་པ་སོགས་
ཀྱིས་དོན་མི་གོ་བ་དང་། དོན་གྱིས་གནས་ལ་གོ་རྒྱ་ཆུང་བའི་གཏམ་འབའ་ཞིག་ལ་
ལན་གྱི་རྣམ་པ་འདྲི་བ་དུས་དང་སྣག་ཤོག་གྲོན་ཙམ་ལས་དགོས་དོན་ཆེ་བར་མ་
ལངས་སྐར་
མཐོང་བས་བློ་དམན་རྣམས་ཐེ་ཚོམ་གྱི་གནས་ལས་བཟློག་ཕྱིར་སྐྱོན་གང་ཆེའི་
སྐབས་རྣམས་ལ་འགལ་སྤོང་ཅུང་ཟད་བྲིས་པ་རེ་ཞིག་དེ་ཙམ་མོ། ༈ །ཀྱི་ཧུད།
སྐྱེ་དགུའི་བསོད་ནམས་སྙིགས་མའི་མཐའ་རུ་ལྷུང༌། །དཔང་གྱུར་སྐྱེས་བུ་ནམ་
ར་མ་བཞིན། །རྣམ་པར་དཔྱོད་པའི་མིག་ཀྱང་ཟུམ་གྱུར་ན། །ངན་རྟོག་
རྣམས་ཀྱི་ཐུབ་བསྟན་ཅིས་མི་དཀྲུགས། །གནག་རྫི་རྒན་པོ་ལས་ཀྱང་ཐ་ཆད་པའི།།
གྱི་ནའི་གཏམ་དང་རྨོངས་པའི་བློ་གྲོས་ཀྱིས། །ཆོས་དང་ཆོས་མིན་འབྱེད་རློམ་འདི་
འདྲའི་དུས། །རྒྱལ་བའི་བསྟན་པ་ཅི་ཕྱིར་ཉམས་མི་དམའ། །ཆོས་མིན་གཏམ་
གྱིས་ཆོས་ཀུན་འགོག་བྱེད་ཅིང༌། །ཆོས་ལྟར་བཅོས་པས་གཞན་མགོ་གདུགས་
ལྟར་བསྐོར། །ཆོས་ལ་སྡང་བའི་སྡིག་འདྲ་གཞན་མེད་པས། །ཆོས་འདོད་རྣམས་
ཀྱིས་འདི་ལ་འཇིགས་པར་གྱིས། །སྔགས་སོགས་ཟབ་མོའི་ཆོས་ལ་རྒྱབ་ཕྱོགས་
367

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པས། །རྩ་ལྟུང་ཕལ་ཆེར་ཁུར་དུ་བཞེས་གྱུར་ཏེ། །གཟུགས་བརྙན་ཙམ་གྱི་རྡོ་
རྗེའི་ཐེག་པ་ནི། །དབང་གཞུའི་འཇོ་སྒེག་ལྷ་ཡི་ལམ་དུ་བཞིན། །ཡང་དག་གནས་
ལ་སོམ་ཉིའི་དྲི་མ་ཡིས། །ཟབ་དོན་གཟུགས་བརྙན་འཆར་བའི་སྐབས་དབེན་ན།།
ཐེག་ཆེན་སྡེ་སྣོད་བྱད་དང་མི་མཛའ་བའི། །རྣམ་དཔྱོད་མཁར་བའི་ཨཱ་དརྴ་དེས་
ཅི༑ ༑ཚུལ་ཁྲིམས་ལྟ་དང་བརྟུལ་ཞུགས་མཆོག་འཛིན་གྱི། །བདག་ལྟའི་ཚང་ཚིང་
ཀུན་ནས་རྒྱས་གྱུར་དེར། །གཅིག་ཏུ་ཞི་བའི་སྨན་ལྗོངས་ཀྱིས་བཏང་བས། །འགོག་
ལམ་བདེན་པའི་བསྟི་གནས་གང་དུ་མཆིས། །ལེགས་ཆ་ཅུང་ཟད་ཙམ་ལའང་བདག་
གིར་བགྱིད། །ཉེས་ཚོགས་ཇི་སྙེད་གཞན་ཕྱོགས་ལ་བསླན་པའི། །གཟུ་བོར་མི་
གནས་གཏམ་གྱི་ཅ་ཅོའི་སྒྲས། །སྤྲོས་བྲལ་སེམས་ཀྱང་ཞི་བའི་མནལ་ལས་དཀྲོགས།།
དེ་ཕྱིར་རྩོད་པ་ཀུན་བྲལ་ལུང་གི་རྔ། །རིག་པའི་སྦྱོར་བས་ལེགས་བཤད་སྒྲ་བསྒྲགས་
པས། །འཁྱལ་གཏམ་རྡུལ་ཕྲན་མཐའ་དག་ལྷུང་གྱུར་ཀྱང༌། །གཞན་ཐུགས་
འཁྲུགས་པར་གྱུར་ཀུན་སྙིང་ནས་མཐོལ། །ཚད་མར་གྱུར་པ་རྒྱལ་གསུང་ཇི་བཞིན་
དུ༑ ༑ལེགས་པར་འདོམས་པའི་དགེ་བ་གང་ཐོབ་དེས། །ཚུལ་བཞིན་ཡང་དག་
ལྟ་ལ་ཀུན་ཞུགས་ནས། །མཐའ་ཡས་སྲིད་མཚོ་ཕ་མཐར་རྒལ་གྱུར་ཅིག །ཅེས་
བྲག་དཀར་དགེ་བཤེས་ཞེས་བྱ་བས་དྲིས་ལན་དུ་བཏགས་པའི་སྔ་འགྱུར་རྙིང་མའི་
ཆོས་ལ་ལུང་རིགས་ཀྱི་དགག་བྱ་འགོག་བྱེད་གང་ཡང་མེད་བཞིན་དུ་འཇིག་རྟེན་
པའི་ངན་ཤགས་ལྟ་བུའི་སྨྲ་བ་ངན་པ་འགའ་ཞིག་མཐོང་བས་བློ་ཆུང་བསོད་ནམས་
དམན་པ་ཆ་ཤས་ལོག་ལྟ་ལ་སྦྱར་བར་སྲིད་པས། དེ་དག་ལས་བཟློག་འདོད་ཀྱི་
བསམ་པ་ཁོ་ནས་སངས་རྒྱས་གཉིས་པ་༧ཨོ་རྒྱན་རིན་པོ་ཆེའི་རྗེས་འཇུག་ཏུ་རློམ་
པའི་རྙིང་བན་རྒན་པོ་གྱི་ན་པ་༧ངེས་དོན་བསྟན་འཕེལ་ཞེས་བགྱི་བས་རང་གནས་
འོད་བཟང་ཉི་མའི་རྫོང་དུ་བྲིས་པ་ཡོངས་ལ་ཕན་པར་གྱུར་ཅིག །མངྒ་ལཾ།། །།
368

དགེ་པཎ་ཚེ་དབང་མཆོག་གྲུབ་བཀའ་འབུམ།
མི་
།མན་
༈ སྔ་འགྱུར་བཀའ་གཏེར་གདམས་པའི་མཛོད་འཛིན་པའི། །དཔང་གྱུར་དམ་
པའི་སྐྱེ་བོ་དབྱིངས་སུ་ཡལ། །མདོ་སྒྱུ་སེམས་སོགས་རྒྱུད་སྡེ་རབ་འབྱམས་ཀྱི།
ངག་སྦས་དོན་ཟབ་མོ་སྨག་ཏུ་ཡིབ། །བླ་ཆེན་མཁན་སྤྲུལ་རྒྱུ་སྐར་རབ་བཀྲ་ཡང་། །
ཚད་ལྡན་མདོ་རྒྱུད་དཔེ་ཚོགས་རི་བོང་འཛིན། །མི་འགྱང་ནུབ་རིར་ཡིབ་པའི་སྣང་
བ་འདིས། །བདག་ཡིད་ཀུན་དའི་ཁྱེའུ་ཅིས་ཀྱང་བྲེལ། །རང་དོན་ཆོས་བརྒྱད་སྨག་
གིས་མ་སྦག་པར། །ལྷག་བསམ་སྐྱ་རེངས་དང་པོའི་ཉེར་དྲངས་པའི། །བཅུ་ཕྲག་
རིག་མཛོད་འདབ་སྟོང་པདྨའི་གཉེན། །ཐུབ་བསྟན་གླིང་བཞིར་འཆར་བའི་ཡིད་སྨོན་
བྱས། །སྔ་འགྱུར་ཀཿཐོག་པ་དེའི་ཞབས་དྲུང་དུ། །སྐྱེས་ནས་ནམ་ཡང་མི་ནུབ་རིག་
པའི་མཛོད། །མཁའ་ཁྱབ་ཕ་མ་འགྲོ་བ་མཐའ་དག་ཀུན། །འཁོར་བའི་རྒྱ་མཚོ་
སྒྲོལ་བའི་དཔལ་དུ་སྐྲུན།།
369